ועדת הכלכלה, כנסת 25, פרוטוקול מספר 302, 2024-02-18 00:00

דוד ביטן: 	 מה הרשות לתחרות עושה כאן?     

יובל יעקבי: ביקשו מאיתנו לבוא

דוד ביטן: לכאן? בסדר

דוד ביטן:  הצעה לדיון מהיר בנושא עליית מחירים בבנק הדואר, הצעה של חברי הכנסת עופר כסיף, צגה מלקו, אברהם בצלאל ומשה רוט

דוד ביטן:  בבקשה, מי מציג?     

עופר כסיף: בוקר טוב אדוני

עופר כסיף:  אני רוצה לפרט כמה התייקרויות שהיו בבנק הדואר ספציפית ובשרותי דואר באופן כללי

דוד ביטן: מתי? עכשיו?     

עופר כסיף: גם עכשיו, אבל גם על רצף שנמשך כיותר משנה וחצי

עופר כסיף:  אנחנו מקבלים עליית מחירים גבוהה שפוגעת בציבור הרחב ובעיקר בציבור המוחלשים

עופר כסיף:  אני יודע, ודיברתי עם מנכ"ל הדואר שאמר שיש התחשבות באנשים שמקבלים קצבאות

עופר כסיף:  אבל עדיין יש פגיעה קשה, וגם סתירה לעצם הרעיון של בנק הדואר

עופר כסיף:      אתחיל מתשתית נורמטיבית של הפעלת בנק הדואר

עופר כסיף:  המטרה של בנק הדואר, כפי שכתוב בחוק, אמורה להיות בנק שאינו למטרות רווח, אבל בפועל הוא לא בדיוק פועל כך

עופר כסיף:  בסעיף 88(י"א) בתיקון מס' 11 משנת 2022, נאמר שלמתן השירותים הכספיים החברה תקים חברת בת שלא יהיו לה רווחים

עופר כסיף:      יש עוד דברים שאתייחס אליהם, נתחיל עם ההתייקרויות

עופר כסיף:  כשאנחנו מדברים על התייקרות המחירים בבנק הדואר, נזכור שעד 2023 בנק הדואר פעל כבנק ללא עמלות בכלל

עופר כסיף:  ב-2023 התחילו העמלות והן עולות כל הזמן, כדלהלן: דמי ניהול חשבון עו"ש התייקרו ביותר מ-53%; תעריף הפקדת מזומן באשנב ומשיכה של מזומן בצ'ק התייקר ב-22%; תעריף הפקדת צ'ק ותעריף העברה לחשבון אחר גם עלו, העברה לחשבון אחר באשנב תתייקר ב-11%; תשלום חשבונות לחברות שונות ולעירייה בשוברים גם התייקר ב-50%

עופר כסיף:       לפני שנה בדיוק , בינואר 23', בנק הדואר ייקר למשל את עמלת תשלומי חשבונות, כמו ארנונה, חשמל וכו'

עופר כסיף:  זה היה בחינם לפני זה

עופר כסיף:  זה עלה ל-2 שקלים; גם הפקדת מזומן או צ'ק בדלפק גם היה חינם והחלו לגבות 5

עופר כסיף: 3 שקלים; ועל דמי ניהול חשבון 4

עופר כסיף: 5 שקלים

עופר כסיף:  זה לגבי בנק הדואר

עופר כסיף:      לגבי שירותי הדואר בכלל, בפברואר 24' המחיר המפוקח לשליחת מכתב בדואר 72, כלומר משלוח שאמור להגיע תוך 72 שעות עלה ב-5%; שירות דואר 24, שזה מכתב שאמור להגיע תוך 24 שעות התייקר ב-9

עופר כסיף: 2% וזו התייקרות שניה שלו תוך שנה וחצי

עופר כסיף:  עד דצמבר 22' השירות עלה 4

עופר כסיף: 4 שקלים

עופר כסיף:  כלומר עד עכשיו אנחנו מדברים על התייקרות של קרוב ל-90%

עופר כסיף:  המחיר לשליחת מכתב בדואר רשום יעלה ב-7%

עופר כסיף:       מעבר להתייקרויות, יש גם בעיות נוספות בשירות בנק הדואר

עופר כסיף:  למשל, בתיקון מס' 11 לחוק הדואר, נקבע - - - והממשלה יזמה הפרדה בין חברת הדואר לחברת בנק הדואר

עופר כסיף:  זה היה אמור להיכנס לתוקף ב-2012 אבל התיקון לא יצא לפועל, ולא פחות מ-10 פעמים דחו את המועד הקובע להפרדת הבנק מחברת הדואר, זאת חלק מהבעיה

עופר כסיף:      דו"ח מבקר המדינה כבר ב-2018 כתב על אי-היישום של הוראת תיקון 11 לחוק הדואר

עופר כסיף:  דו"ח מבקר המדינה משנת 2019 כתב שהחברה אינה עומדת בחובתה לספק סל שירותים, חלקם בסיסיים

עופר כסיף:  זה באחריות הנהלת בנק הדואר

עופר כסיף:  דו"ח מבקר המדינה מינואר 24', לפני חודש, כותב "הקמת הקריה הדוארית ומעקב אחר ניהול הנכסים בחברת דואר ישראל מצא כי בקריה הדוארית שהוקמה, בעלות מוכפלת של 90 מיליון ש"ח, ועלות שכירות של 19 מיליון ש"ח, ישנם שטחים רבים שאינם בשימוש ובהם גם שטחים שיועדו לשמש כמוקד בנק הדואר

עופר כסיף:  מוקד שירות הלקוחות של בנק הדואר נצפה ריק ברובו

עופר כסיף: " זה קצה הקרחון, אני לא רוצה להרחיב יותר מידי

עופר כסיף:       משיחה עם מנכ"ל הדואר יש בעיה עם השכר והסכמי מסגרת לעובדי הדואר

עופר כסיף:  מגיע לעובדי הדואר להשתכר בשכר הולם, ראוי ומכובד

דוד ביטן: אנחנו לא מדברים על הדואר, אנחנו מדברים על בנק הדואר

עופר כסיף: עכשיו, אני האחרון שאומר משהו נגד שכר הולם

עופר כסיף:  הסכמי מסגרת השכר צריכים להיות כמו שצריך, אבל המקור לשכר צריך לבוא מהאוצר ומהמדינה, לא מהכיס של הציבור ע"י העלאות המחירים שפוגעת בו

עופר כסיף:  אין סתירה בין טובת הציבור לבין טובת עובדי הדואר, לרבות בנק הדואר

עופר כסיף:       הדברים האלו ראויים ליחס מכבד ולמחירים הולמים ושכר הולם

עופר כסיף:  אני פונה לאדוני היו"ר וחברי הוועדה, בבקשה לפנות לאוצר כדי שהשכר והסכמי המסגרת של עובדי הדואר ועובדי בנק הדואר יבואו מהמדינה ולא על חשבון ציבור הלקוחות

עופר כסיף:  תודה

צגה מלקו: בוקר טוב אדוני היו"ר

צגה מלקו:  הייתה לי שיחה עם המנכ"ל, קיבלתי את החומר ששלחו בנק הדואר

צגה מלקו:  העניין הזה הוא לא רק לטובת האוכלוסייה המוחלשת, אלא גם לטובת העובדים

צגה מלקו:       יחד עם זאת, סדר העדיפויות שלנו הוא קרוב ל-120 אלף של אוכלוסייה שמקבלת סיוע מביטוח לאומי

צגה מלקו:  מבחינה הזו בנק הדואר התחשב ולא העלה את העמלות

צגה מלקו:  אבל תוספות אחרות ותשלומים וכו' צריך לבוא ולעזור - - - אנחנו רוצים שהאוכלוסייה תהנה מזה, כי מדובר על אוכלוסיות מוחלשות

צגה מלקו:  מצד שני, גם בנק הדואר יכול לתת לעובדים שלו שכר הולם

דוד ביטן: איך הגעתם לטענה שהעלייה קשורה לעובדים?      

עופר כסיף: אני וחברתי דיברנו עם מנכ"ל הדואר, יו"ר הדואר וזה המידע שקיבלנו מהם - - -     

דוד לוי: העובדים שמשרתים את לקוחות הבנק הם עובדי הדואר

דוד לוי:  העובדים בסניפים אמנם מטפלים גם בשירותי הדואר, אבל גם בכל לקוחות הבנק

דוד לוי:  כשמישהו בא לעשות הפקדה או לנהל את החשבון הוא עובד דואר

דוד ביטן: אז בנק הדואר מכסה את העלות של העובדים של הדואר?     

דוד לוי: החברה מתנהלת עם שלוש פעילויות - - -  

דוד ביטן: הבנתי

דוד ביטן:  אותו עובד שיושב, בעצם בנק הדואר מכסה את העלות שלו - - -     

דוד לוי: הוא חלק - - -      

דוד ביטן: חלק

דוד ביטן:  אבל השאלה אם זה רק חלק - - -      

דוד לוי: העובד משרת בדואר, בפעילות סחר וגם בפעילות בנק

דוד לוי:  אז העלויות מועמסות על שלושת התחומים האלו, שאותם העובד משרת

דוד ביטן: בתחשיב הכלכלי שאתה עושה למה שהוא משלם, כמה זה מכסה את העלות של העובדים?     

דוד לוי: בסופו של דבר, אני חושב שהנתונים שלנו כבר מוכרים לכולם

דוד לוי:  חברת הדואר מתנדנדת מעת לעת בין פלוס קטן למינוס גדול וסה"כ של הפעילויות האלו - - -      

דוד ביטן: בסדר, אבל בנק הדואר לאחרונה, הוא פעם היה מפסיק ועכשיו הוא מרוויח

דוד ביטן:  אז הוא מכסה לכם חלק מההפסדים - - -      

דוד לוי: אז שוב, הדבר הזה הוא דינמי - - -      

דוד ביטן: זאת הסיבה שאתם גם לא מפרידים את הפעילויות

דוד לוי: הסיבה לכך שלא הפרידו היא לא קשורה כי לא הדואר החליט, אלא השרים או הממשלה החליטו - - -      

דוד ביטן: משום שהוא מכסה את העלויות האלו

דוד ביטן:  זה נוח לכולם

דוד לוי: אם תיתן לי להשלים בבקשה

דוד לוי:  נעשתה עבודה, והניתוח הראה שההפרדה הזו תעלה את העלויות הכוללות של העסק והתוצאה תהיה שהציבור יצטרך לשלם עלויות

דוד לוי:  חוסר יעילות גדול יותר וישלם יותר ביוקר

דוד ביטן: זה לא מדויק

דוד ביטן:  אתן לך דוגמא: בעיריות הפרידו את תאגידי המים מהעירייה, אבל עדיין הגזברות של העירייה עדיין גובים את התשלומים האלה כשהאדם בא לשלם

דוד ביטן:  אז יש איזושהי עלות שהם גובים, נגיד שליש מההוצאות

דוד ביטן:  אפשר לעשות תמחיר לעניין הזה

דוד ביטן:  זה לא מדויק מה שאתה אומר

דוד ביטן:  קובעים מראש ואז משלמים חלק מהעלות

דוד ביטן:       כמו שאני רואה את זה, היום בגלל המצב של רשות הדואר אתם מכסים חלק מהוצאות מהעניין הזה של בנק הדואר, ובגלל זה העליתם את העמלות

דוד לוי: אז ברשותך, אם אפשר

דוד לוי:  דבר ראשון, לא העלנו בשקל את העלויות של העמלות למקבלי הקצבאות, בכך העמקנו סבסוד של מיליוני שקלים שאנחנו נותנים לנושא הזה

דוד לוי:  דבר שני, התעריפים - - -      

דוד ביטן: אבל גם לפני זה לא היו עמלות בכלל

דוד לוי: אז אני אומר - - - עמלות תמיד היו - - -      

דוד ביטן: עמלה לעניין הזה, לא היה

דוד לוי: לא

דוד לוי:  יש רשת שלמה של עמלות שהיו

דוד לוי:  ואכן, בינואר 23' עשינו עדכון מחירים

דוד לוי:  בעדכון הזה היו מספר מאוד מצומצם של עמלות חדשות, אבל בעיקרון רוב העמלות היו כבר ועדכנו אותם מסיבה מאוד פשוטה

דוד לוי:  כשאני התחלתי לפני שנה וחצי, לא היה לנו כסף לשלם משכורות

דוד לוי:  הפכנו את העולם, וזה גם הגיע לוועדה, לא היה לנו כסף לשלם משכורות לעובדי הדואר

דוד לוי:  אלפי עובדים שמחודש לחודש, לאורך שנים מחכים לראות אם תגיע אליהם המשכורת או לא

דוד לוי:  זה לא עניין פעוט

דוד לוי:  לכן נאלצנו לעלות - - -      

צגה מלקו: מה שאמרתי, קראתי את החומר ששלחו

צגה מלקו:  לגבי מספר העובדים, האם אין אפשרות לצמצם? חלק מהאנשים כמו התחילו להשתמש דרך האינטרנט

צגה מלקו:  אולי צמצום עובדים יכול לעזור?     

דוד ביטן: כבר צמצמו

דוד ביטן:  סוגרים הרבה סניפים של בנק הדואר, באופן טבעי זה מצמצם עובדים

צגה מלקו: אדוני היו"ר, הייתי רוצה לשמוע נתונים עכשוויים מבנק הדואר

דוד ביטן: לפני זה, ווליד רצה לדבר

וליד טאהא: תודה רבה יו"ר

וליד טאהא:  אני לא אחזור על המספרים שעופר התייחס אליהם, הוא הציג את הסוגיה

וליד טאהא:  גם אני דיברתי עם דוד, אני מסכים שהשירות הזה הוא שירות נחוץ לאוכלוסיות נחלשות שהפגיעה בהן היא פגיעה קריטית לעיתים

וליד טאהא:       אני רוצה להתייחס לסוגיית הדואר בכלל

וליד טאהא:  היינו עדים לרפורמה בשירות הדואר במדינה, אכן עשרות ואפילו מאות סניפים ברחבי הארץ נסגרו, גם בישובים הערביים

וליד טאהא:  לעיתים סגירת הסניף הייתה מכה קשה מאוד על האוכלוסייה המקומית

וליד טאהא:       אתן דוגמא: קשיש בן 80 לא יכול לקחת את עצמו לרכב ולנסוע לסניף דואר רחוק - - -      

דוד ביטן: אבל זה לא קשור לדיון

וליד טאהא: אני מנצל את ההזדמנות לדבר על הסוגיה

וליד טאהא:  דיברתי עם דוד גם על זה, העניין הוא שיש סניפים שאינם עולים לרשות הדואר, במקום שהם יושבים בו הם לא משלמים שכירות

וליד טאהא:  אני יודע שחלק מהרשויות מתחייבות לשלם את השכירות של המקום הזה שמשמש את העובדים וגם להשתתף במימון של העובד עצמו

וליד טאהא:  בהרבה מקרים הזכיינים נוטלים - - -      

דוד ביטן: זה לא נושא הדיון

דוד ביטן:  דיברתי עם בנק ישראל, לאור זה שהבנקים סוגרים סניפים, יש חשיבות לבנק הדואר לתת את השירות לאוכלוסיות מחלשות

דוד ביטן:       יש לנו רעיון והוא שבנק הדואר ישרת את כל הבנקים מבחינת הפעילות שהוא עושה והם יממנו אותו

דוד ביטן:  הבנקים יממנו את בנק הדואר ואת העובדים

דוד ביטן:  כך יהיו יותר סניפים של בנק הדואר במקומות יותר בעייתיים מבחינה סוציו-אקונומית

וליד טאהא: אני רוצה להשלים אותך בסוגיה שהעלית על תאגידי המים

וליד טאהא:  בדומה אליהם, גם רשות המים אומרים "לכי להסתדר לבד

וליד טאהא:  אנחנו לא מממנים אותך, לא תומכים בך, לא כלום

וליד טאהא:  אם יהיה צורך, תעלי מחירים

וליד טאהא: " מאז שהיו תאגידים, הדבר הורע הרבה מאוד לאזרחים מהמצב שקדם לו, והאזרחים משלמים הרבה יותר על המים - - -      למה מעלה? עשינו על זה דיון בוועדה לבריאות הציבור, אז אמרו "אנחנו נצטרך לכלכל את עצמנו בעצמנו

וליד טאהא:  אף אחד לא תומך בנו

וליד טאהא: " אם צריך אז מעלים מחירים

וליד טאהא:  זה כנראה מה שקורה אצלם, כי כשיש אוכלוסיות חלשות מאוד, המדינה צריכה להושיט את היד לכיס ולתמוך כדי לא להעלות מחירים לאוכלוסיות האלה

דוד ביטן: לפני שאתן למנכ"ל בנק הדואר לדבר, אני רוצה לדעת מה הבקשה שלכם

דוד ביטן:  העליתם סוגיה, מה אתם דורשים?     

צגה מלקו: שלא יעלו את התעריפים

דוד ביטן: העלו אותם כבר

וליד טאהא: שהמדינה תושיט את היד לכיס ותתמוך בהם כדי לבטל עלויות מחירים למוחלשים

דוד ביטן: פרט להפרטה, המדינה תומכת

דוד ביטן:  נותנת להם את הדבר הזה - - -      

וליד טאהא: העלייה האחרונה מינואר, שלא הייתה מעולם

וליד טאהא:  באיזה כסף היא מתבטאת?     

דוד לוי: אני יכול להתייחס לכל הסוגיות - - -      

דוד ביטן: לא

דוד ביטן:  אני רוצה לדעת מה הם רוצים

דוד ביטן:  מה אתם מבקשים? שלא יעלו יותר? או שלתקופה מסוימת יקפיאו את המחיר? מה הדרישה?     

עופר כסיף: אם מנכ"ל הדואר אומר שהסיבה העיקרית, ואולי היחידה, להעלאות היא בגלל הסכמי המסגרת והשכר

עופר כסיף:  אם זאת באמת הסיבה, אז שהמדינה תכניס את היד לכיס כמו שהיא מוצאת לעשות בעניינים אחרים, פחות דחופים, כדי שהסכמי המסגרת והשכר ההולם של העובדים ישמר אם לא יותר מזה, ולא להעלות את העמלות ובלי התייקרויות

עופר כסיף:  אפשר להחזיר את הגלגל לאחור

דוד ביטן: מנכ"ל הדואר, שמעת את הטענות

דוד ביטן:  למה העליתם את המחירים? מה ההכנסות שבנק הדואר הכניס כתוצאה מהעלאות האלו כתוספת? האם אתם יכולים להקפיא את המחירים לתקופת זמן של שנה בערך, והאם אתם יכולים לחזור אחורה?     

דוד לוי: אתייחס לכל הסוגיות

דוד לוי:  דבר ראשון- נקודת הפתיחה של הדואר, חברה שנמצאת בקשיים כלכליים במיוחד בעת הזו בעקבות המלחמה, החברה במצב שברירי מאוד מבחינה כלכלית וזו חברה שרק לאחרונה יצאה מסף חדל"פ וממצב שאין כסף לשלם לא למשכורות ולא לספקים

דוד לוי:      החברה עובדת כחברה ממשלתית ועסקית

דוד לוי:  תזרים האשראי שלנו הוא בעבודה מול הבנקים

דוד לוי:  הממשלה אינה מממנת את פעילות הדואר

דוד לוי:  העלויות של סך התשומות שלנו, שבעיקר מדובר על עלויות שכר

דוד לוי:  נכון לפני שנה, העסקנו קצת מעל 5,000 עובדים

דוד לוי:  נכון להיום אנחנו קצת מתחת ל-4,000 עובדים

דוד לוי:      עובדי הדואר בקושי משתכרים למחייתם

דוד לוי:  סך הגידול בעליות היא כתוצאה מהסכמים שהממשלה חתמה עליהם ולא אנחנו

דוד לוי:  הסכמי מסגרת, שכר מינימום, קיצור שבוע העבודה, זה תוספת של כ-140 מיליון ש"ח לשנה

דוד לוי:      מעבר לזה, אני חושב שכולכם מכירים, יש עלויות ותשומות נוספות שהתייקרו בשנה האחרונה: אנרגיה, שרשראות האספקה הבינ"ל, אנחנו מטיסים בעשרות אחוזים יקר יותר מאשר עד היום

דוד לוי:  כל העלויות האלו הן לפתחה של דואר ישראל שצריכה להתמודד עם הדבר הזה

דוד לוי:      סך תוספת ההכנסות, כתוצאה מהעלויות הספציפיות בתחום בנק הדואר היא כ-20 מיליון ש"ח בשנה

דוד לוי:  כשהעלויות גדלו פי 6 או 7 מהמספר הזה - - -      

דוד ביטן: אבל יש לך הכנסות גם בלי קשר

דוד לוי: מה זאת אומרת? הגדרתי שהגידול רק בשכר הוא כ-140

דוד לוי:  יש תשומות נוספות, סך הגידול - - -      

דוד ביטן:  זה לגבי כל רשות הדואר, לא לגבי בנק הדואר

דוד לוי: אפרט

דוד לוי:  בנק הדואר, סדר גודל תוספת ההכנסות הוא בסך של ב-20 מיליון ש"ח

דוד לוי:  ככה פעלנו מראש, לא העלנו את העמלות למקבלי הקצבאות

דוד לוי:  ברור שאם לאוכלוסייה הזו לא מעלים, הממוצע הוא שמעלים יותר במקומות אחרים ועדיין, סה"כ זה 20 מיליון ש"ח

דוד לוי:       סה"כ העלויות, גם בתחומי הדואר ופרטי הדואר האחרים, הוא כ-50 מיליון ש"ח בשנה אל מול גידול בתשומות של פי 3 או 4 מזה

דוד לוי:  לכן, מכיוון שהעלייה שעשינו היא מזערית לעומת הגידול בתשומות, והעתיד עדיין לא ברור, אבל וודאי לא הולך להיות של הורדת עלויות

דוד ביטן: מתי יהיה לכם קונה?     

דוד לוי: הקונה אמור להגיע מתישהו בקיץ - - -      

דוד ביטן: הוא לא קונה את בנק הדואר - - -     

דוד לוי: הוא קונה את הכל, אין הפרדה

דוד לוי:  הדואר ובנק הדואר פועלים כיחידה אחת

דוד לוי:  אילולא הדבר הזה, הדואר היה בחדל"פ

דוד לוי:  שירותי הדואר לא היו מתקיימים

דוד לוי:  זו המתכונת שבה אנחנו פועלים, מתכונת מחוברת

דוד לוי:  יותר מזה, גם הקונה מחויב, אגב מאינטרס ציבורי במהלך 5 שנים להפעיל את היחידה הזו כמכלול אחד ולא לעשות את ההפרדה הזו, כדי לוודא שהציבור ימשיך לקבל את השירותים שלו והעובדים ישמרו על הזכויות שלהם בשנים הקרובות

דוד לוי:       מתוך האוריינטציה הזו, בוודאי שאנחנו לא יכולים להבטיח הקפאה כי מצבינו עדיין קשה בהיבט הכלכלי, ועדיין נדרשים להתייעלויות נוספות

דוד לוי:       אציין הערה שעלתה, מבחינת פיטורי עובדים גזרנו על העובדים גזרות קשות, והם קיבלו אותן

דוד לוי:  זה לטובת הבראת החברה בשנה וחצי האחרונה, ומעל 1,000 עובדים הלכו הביתה

עופר כסיף: זה נושא חמור בפני עצמו

דוד לוי: זה חלק מההבראה שנדרשה

דוד לוי:  כדי שגם ל-4,000 האחרים תהיה פרנסה ועתיד ולציבור יהיה שירות

דוד לוי:  זאת תוכנת שסוכמה ביחד עם ההסתדרות, וקיימנו אותה

דוד ביטן: משרד התקשורת, אתם נתתם אישור להעלאת העמלות האלו?     

אורן לביאן: אנחנו לא צריכים לתת אישור להעלאת התעריפים

אורן לביאן:  לפי החוק שעלה כאן בוועדה לפני שנה וחצי, התעריף צריך להיות סביר

אורן לביאן:  יחד עם זאת, קבענו עם הוועדה הגנה על מקבלי קצבאות נכות, הבטחת הכנסה ואזרחים וותיקים

אורן לביאן:  אלו זכאים לשיעור הנחה של עד 50%

אורן לביאן:  כמו שאמר המנכ"ל, הם לא העלו את התעריף

אורן לביאן:       בנוסף, לגבי שירותי הדואר קבענו מספרי תעריפים ללקוחות הפרטיים הקמעוניים שמפוקחים על ידינו, והם עלו כתוצאה מעדכוני מדד ועלייה בשכר, בהתאם למנגנון עדכון שקבוע בתקנות

אורן לביאן:  אז זה נע בין 7% ל-9%, שזאת העלאה של עדכוני מדד ושכר עבודה, כי התשומה העיקרית של הדואר זה שכר עבודה

דוד לוי: דובר על צמצום סניפים, חשוב לציין שאנחנו עדיין נמצאים ב-400 סניפים כיום, פי כמה וכמה מכל הבנקים ביחד

דוד לוי:       מבחינת שירותי קופה יש הרבה - - - פריפריה, חברה ערבית, מגזר חרדי, בהם רק אנחנו נמצאים מבחינת סניף שאפשר לעשות בו שירותי קופה, ואנחנו בנגישות מאוד גבוהה לכלל הציבור בכל מקום בארץ

דוד לוי:  גם לזה יש עלויות

עופר כסיף: אני חוזר, כי הרבה פעמים כאילו יש סתירה בין תנאי העסקה הולמים של עובדים, לבין העלויות שמושטות על הציבור

עופר כסיף:  אין סתירה בין שני הדברים

עופר כסיף:  זה הופך לסתירה כאשר המדינה לא שמה את היד מספיק עמוק בכיס

עופר כסיף:  זה שורש הבעיה

עופר כסיף:  לכן אני פונה לוועדה וליו"ר, כדי שהדבר הזה יטפול, ושלא העובדים ולא הציבור יפגעו

דוד ביטן: אני רוצה לסכם את הישיבה

דוד ביטן:  מאחר והדואר, כולל בנק הדואר, נמצאים בתהליך הפרטה וחיפוש קונה, והאוצר נותן מעטפת תקציבית עד לשלב המכירה, נראה לנו ראוי שמשרדי האוצר והתקשורת יכנסו לתמונה ויבדקו האם במסגרת המעטפת הזו ניתן לממן חלק מעליית העמלות

דוד ביטן:       ההמלצה שלנו היא לקחת בחשבון לפחות חלק מהעלייה, נגיד 20 מיליון ש"ח

דוד ביטן:  הרי נאמר שלכל היותר שנה ימצאו קונה

דוד ביטן:  לכן לא נראה לי ראוי שבנק הדואר, שתמיד היה ללא עמלות, פתאום נהיה עם עמלות וגם מעלים אותם

דוד ביטן:      אני חושב שהסגירה של סניפי בנק הדואר הם לא במקום, כי הם בעיקר נסגרים במקומות קשיי יום ואוכלוסיות חלשות, זה המקום היחידי שלא צריך לסגור

דוד ביטן:  מצד אחד סוגרים בנקים, ומצד שני מתחילים לסגור סניפים של בנק הדואר ולכל האנשים האלה אין מענה

דוד ביטן:  אני חושב שצריך לשנות את המתווה של בנק הדואר

דוד ביטן:      בנק הדואר ייתן שירותים לכלל הבנקים, ואז אדם שמגיע לבנק הדואר יכול לקבל שירותים של בנק הפועלים, לאומי וכו'

דוד ביטן:  זה ייתן אפשרויות לבנקים לסגור סניפים מצד אחד, ומצד שני הם יממנו את כל העלויות של בנק הדואר באמצעות חלוקה לפי גודל הבנקים

דוד ביטן:       אני חושב שזה דבר אפשרי

דוד ביטן:  אמרתי את זה לאוצר, לנגיד בנק ישראל

דוד ביטן:  אם זה לא יהיה, נאלץ להגיש הצעת חוק בנושא שתחייב את הבנקים לעשות זאת

דוד ביטן:  זו ההחלטה בשלב הזה

דוד לוי: 	רק אציין דבר אחד לדייק, לבקשת הוועדה בדיון שהיה פה לפני מעל שנה, המכון למחקר של הכנסת עשה בדיקה לגבי הסוגיה של סגירת סניפים, האם היא יותר בפריפריה או יותר במרכז

דוד לוי:  המסקנה והנתונים שהוצגו לוועדה היו שאנחנו פחות הצצנו בפריפריה והרבה יותר בערים - - - בשכונת התקווה יש סניף שנותן שירות מצוין והוא פעיל ולא בדרך לשום סגירה

צגה מלקו: אני חושבת שבכמה מקומות יש צמצום

צגה מלקו:  במקומות שיש בהם ריכוז גבוה של יוצאי אתיופיה, אחת הבעיות שמעלים בקריאות, יש צמצום אז אנשים צריכים לנסוע קילומטר והקהילה שלי רובה לא יודעת לקרוא ולכתוב

דוד לוי: אם יש סוגיה נקודתית אפשר לפנות אלינו ואנחנו נבדוק את זה

דוד ביטן: אבל סגרתם הרבה סניפים והבנקים סגרו הרבה סניפים - - - צריך לתת מענה לעניין הזה

דוד ביטן:  רוצים לסגור בגלל הקדמה? בסדר

דוד ביטן:  אבל תפתחו סניף בנק הדואר שייתן שירותים לכולם

דוד ביטן:  צריך לשנות את המתווה ובעצם ליצור מצב שבנק הדואר יהיה בנק של כל הבנקים וייתן שירותים ויחייב את הבנקים בעלויות

דוד ביטן:      אני לא יכול לבוא בטענות לבנק הדואר על העלאת העמלות, הוא העלה באופן סביר

דוד ביטן:  גם משרד התקשורת אישור את זה

דוד ביטן:  צריך לאפשר להם את זה, ומצד שני צריך לאשר להם מימון חלקי

אורן לביאן: אני רוצה להשלים את התמונה לגבי סגירת הסניפים

אורן לביאן:  שר התקשורת ראה את הסיפור הזה, וזה נמצא בהליך שימוע לשנות את הקריטריונים לסגירת סניפים באופן שהיא תעדיף אזורים עם אוכלוסיות יותר נמוכות

דוד ביטן: אבל בנק הדואר לא יכול לממן את הסניפים האלו, זאת הבעיה

דוד ביטן:  החלטתם שהוא לא יסגור אף סניף, אוקיי

דוד ביטן:  איך הוא יממן אותם?     

וליד טאהא: הסניפים לא תמיד עולים כסף לדואר

דוד ביטן: הרעיון שאני מעלה עכשיו הוא לא רעיון נכון? אני לא מבין מה הבעיה

דוד ביטן:  תשכנעו את בנק ישראל - - - הבנקים מרווחים 20 מיליארד ש"ח בשנה, 300 מיליון מתוך זה שיתנו לעניין הזה

דוד ביטן:  גם ישלמו פחות מס וגם לא - - -      

אורן לביאן: הכל בסדר עם הבנקים היום

אורן לביאן:  החלטנו למקד את סגירת הסניפים באזורים יותר חזקים

דוד ביטן: בסדר

דוד ביטן:  אבל אתה יודע שגם בעיר גם צריכים סניפים

צגה מלקו: זה שלא העלו לאוכלוסיות מוחלשות שמקבלים קצבה - - - זה מה שסוכם, אני חושבת שזה מצוין ומצד שני גם העניין של - - -      

דוד ביטן: עוד משהו רבותיי? לא

דוד ביטן:  הישיבה הסתיימה